Smeđi žohar

Smeđi žohar () je mala vrsta žohara, veličine između 1,3 i 1,6 cm, koji je rasprostranjen širom svijeta. Smeđi žohar je najčešća vrsta kućnih žohara i može se naći u većini ljudskih nastambi. Ovi insekti često se nalaze po restoranima, objektima za preradu hrane, hotelima i staračkim domovima. Ova vrsta žohara se pretežno može zapaziti u mraku, jer su tada najaktivniji, a po danu vrlo rijetko.

 Osobine 

Boja im je smeđa do crna i posjeduju dvije paralelne linije koje se pružaju od glave do baze krila. Iako posjeduju krila, nisu u stanju da lete. Ženka u toku života odloži 4-5 ooteka sa prosječnim brojem jaja od oko 40 u svakoj ooteci. Larve su bijele boje koja poslije 3 sata prelaze u smeđu; liče na odrasle i poslije 6 presvlačenja i 14 dana od posljednjeg presvlačenja sazrijevaju i počinju da se pare. Životni vijek odraslih smeđih žohara je 6 mjeseci.

Smeđi žohari su svežderi, a najviše vole da jedu škrob, slatku hranu, masnoće i meso. U nedostatku hrane u stanju su postati i kanibali.

 Reference 

 Vanjski linkovi 




Kategorija:Žohari